**COFNODION O GYFARFOD CYNGOR CYMUNED DYFFRYN ARDUDWY A TALYBONT A GYNHALIWYD YN NEUADD GYMUNEDOL, DYFFRYN ARDUDWY AM 7.30 O’R GLOCH 06.12.22**

**12.1 YMDDIHEURIADAU**

Cyng. Steffan Chambers (Is-Gadeirydd), Mike Tregenza, Kathleen Aikman, William Hooban, ar Cyng. Eryl Jones-Williams (Cyngor Gwynedd).

**12.2 PRESENNOL**

Cyng. Sian Edwards (Cadeirydd), Sion Ifor Williams, Edward Williams, John Ceri Evans, Nia Rees, Edward Griffiths, Denise Stone, Evan Owen.

**12.3 CYHOEDDIADAU Y CADEIRYDD**

Cafwyd wybod gan y Cadeirydd bod cyngerdd Pwyllgor ’81 yn cael ei gynnal yn y neuadd ar y 13eg o’r mis hwn a bod cais wedi cael ei wneud yn gofyn a fyddai y Cyngor yn fodlon talu am logi y neuadd fel yn y blynyddoedd a fu. Cytunwyd i wneud hyn.

Diolchodd y Cadeirydd i bawb oedd wedi ei helpu i osod y goeden nadolig i fyny yn Talybont a datganodd ei bod wedi sylwi bod landar yn rhydd ar y bloc toiledau ag hefyd bod y bloc toiledau eisiau ei beintio yn gyffredinol. Cytunwyd bod y Clerc yn cysylltu gyda Chyngor Gwynedd ynglyn ar mater hwn.

**12.4 COFNODION**

Derbyniwyd cofnodion o gyfarfod Tachwedd 1af 2022 fel rhai cywir.

**12.5 MATERION YN CODI O’R COFNODION**

Nid oedd dim materion yn codi o’r cofdodion.

**12**.**6 DATGAN BUDDIANT**

Nid oedd neb yn datgan buddiant ar unrhyw fater.

**12.7 MATERION CYNGOR GWYNEDD**

Fe dderbyniwyd yr adroddiad canlynol gan y Cyng. Eryl Jones Williams – 8fed Pwyllgor Harbwr Abermaw. 9fed, Oedolion a Theuluoedd Bregus yn hyfforddi. 10fed Gofal a Chraffu Tai drwy'r dydd. 13eg, Gwasanaeth Cofio.17eg Fforwm Pobl Hŷn Gwynedd gyda Chomisiynydd Pobl Hŷn Cymru. 18fed Fforwm Rheilffordd Arfordir Cambrian. 28ain Llywodraethwyr Ysgol Dyffryn. 30ain Dyffryn a Grŵp Adfywio Talybonr, Ysgethin. Hefyd sawl sesiwn hyfforddi arall, ar gyfer cynghorwyr newydd yn bennaf ond yn dda cael hyfforddiant gloywi. 1af Rhagfyr Cyfarfod llawn Cyngor Gwynedd.

Penodwyd y Cynghorydd Rob Triggs, yn gadeirydd pwyllgor Harbwr Abermaw ac fe'm hail-benodwyd yn is-gadeirydd. Mae'r pwyllgor yn cynghori Cabinet Gwynedd ar reolwyr, diogelwch a datblygiad yr harbwr a'r ardaloedd cyfagos. Gall nifer o'r sefydliadau sy'n defnyddio'r harbwr benodi aelodau i'r pwyllgor, Wedi 25 mlynedd , Barry Davies, mae'r Swyddog Morwrol yn ymddeol, dywedodd Barry Davies na fyddai'n mynychu cyfarfod mis Mawrth. Penodwyd y Cynghorydd Rob Triggs, yn gadeirydd pwyllgor Harbwr Abermaw ac fe'm hail-benodwyd yn is-gadeirydd. Mae'r pwyllgor yn cynghori Cabinet Gwynedd ar reolwyr, diogelwch a datblygiad yr harbwr a'r ardaloedd cyfagos. Gall nifer o'r sefydliadau sy'n defnyddio'r harbwr benodi aelodau i'r pwyllgor, Wedi 25 mlynedd, Barry Davies, mae'r Swyddog Morwrol yn ymddeol, dywedodd Barry Davies na fyddai'n mynychu cyfarfod mis Mawrth. Bu llawer yn myfyrio ar ei ymroddiad i'r gwaith dros nifer o flynyddoedd ac mae yn brydlon yn ateb ymholiadau a phroblemau. Bydd ffioedd ac ati yn cynyddu ychydig. Parhaodd y Craffu Gofal a Thai a gadeiriaf am 6 awr gan fod y pynciau'n bwysig iawn. Oedi ambiwlansys, cau clybiau ieuenctid, a pholisi dyraniadau tai. Jason Killens PW o'r Ymddiriedolaeth Ambiwlans roddodd y bai ar flocio gwelyau mewn ysbytai. Tynnodd aelodau'r pwyllgor sylw at y ffaith bod 100 o welyau nas defnyddiwyd yn Ysbyty Gwynedd a'r GIG a gaeodd ysbytai bythynnod ac unedau EMI ledled Gwynedd. Wrth gau canolfannau Ambiwlans Awyr Y Trallwng a Chaernarfon dywedodd Mr Killens y dylai'r ganolfan fod lle byddai mwy o bobl yn elwa. Doedd hyn ddim yn mynd lawr yn dda o gwbl gyda'r aelodau ac roeddynt yn teimlo y byddai ardaloedd gwledig ar eu colled. Roedd

 712..............................................Cadeirydd

78 o glybiau ieuenctid yng Ngwynedd erbyn hyn dim ond 5 sydd yno. Dywedodd swyddogion y Gwasanaethau Ieuenctid eu bod wedi gorfod gwneud newidiadau ac yn derbyn yn anfoddog efallai bod y newidiadau wedi mynd yn rhy bell ac yn rhy gyflym. Y bwriad yw i glybiau ieuenctid newydd, ariannwyd gan gynghorau lleol. Mae pobl leol ar y rhestr aros am dai wedi cael blaenoriaeth o dan newidiadau a wnaed, ond mae Llywodraeth Cymru am gynnal adolygiad ar bolisïau dyraniadau tai ledled Cymru. Un ffactor oedd yn effeithio ar Wynedd oedd bod landlordiaid preifat yn troi tenantiaid allan ac yna yn troi eu heiddo yn AirBandB's. Aeth y ffigyrau oedd gen i ar gyfer teuluoedd Digartref i fyny o 170 i 220 ac erbyn hyn mae'r cyfanswm hwnnw hyd yn oed yn uwch. Mae'n costio £5 miliwn i Wynedd i ddelio â'r rhwymedigaethau statudol hwn drwy orfod dod o hyd i letyau lle bynnag y gallent. Mae staff ychwanegol wedi cael eu cyflogi i ddelio â'r argyfyngau tai lleol. Roedd y Gwasanaeth Sul y Cofio wedi'i drefnu'n dda yn y pentref a gwnaed casgliad i'r RBL yn ystod y te a choffi am ddim wedyn. Comisiynydd Pobl Hŷn Cymru oedd y siaradwr gwadd yn Fforwm Pobl Hŷn Gwynedd ym Mhlas Tan y Bwlch, gyda dros 100 o bobl yn mynychu. Y thema oedd edrych ar fudd-daliadau yr oedd gan bobl hŷn hawl i'w cael. Codais y mater o gwympo'n ymwneud â phobl oedrannus ac oedi cyn cael cymorth ambiwlans, ac fe addawodd ymchwilio. Fforymau Pobl Hŷn Gwynedd yn mynd i ail-ddechrau ar lefel mwy lleol. Yn Fforwm Rheilffordd Arfordir y Cambrian, cefais fy ail-ethol yn Gadeirydd a chafodd y Cynghorydd Dewi Owen, Aberdyfi ei ethol yn is-gadeirydd. Y prif bwnc oedd bod gwaith atgyweirio ar Draed Y Bermo am barhau yn 2023 wrth i fwy o ddifrod na'r disgwyl gael ei ganfod ar ochr llwybr troed y draphont. Mae Grŵp Rheilffordd Canolbarth Lloegr am atal trenau drwodd o Bwllheli i Faes Awyr Rhyngwladol Birmingham yn y 10 mlynedd nesaf. Ar yr ochr newyddion da mae Gorsaf newydd i'w hadeiladu yn Yr Amwythig a bydd hyn yn darparu cysylltiadau bob awr i Lundain drwy'r HS2. Yn ystod rheilffordd Arfordir y Cambrian bydd trên gwennol yn mynd o Harlech i Bwllheli ac yn ôl i Harlech. Roedden ni eisiau gwybod pam na aeth i'r Bermo. Bydd y wennol drên yma yn helpu myfyrwyr sy'n mynychu coleg Pwllheli gan y byddant yn cyrraedd mewn pryd ar gyfer cysylltiad bws y coleg. Mae amserlen newydd i'r bws T2 Aberystwyth i Fangor wedi tynnu allan stopio yng Ngorsaf Reilffordd Porthmadog a mae archwiliad o hyn yn cael ei wneud. Mae cryn ganmoliaeth i'r brifathrawes newydd, Cath Davey, yn yr ysgol leol ac am ei chysylltiad â gweithgareddau tu allan i'r ysgol. Mae rhaglen eang o ddigwyddiadau yn arwain at y Nadolig. Ar hyn o bryd, 78 disgybl sydd yn yr ysgol a cheir perthynas da efo Y Cylch. Mae trefniadau'n cael eu gwneud ar gyfer Clwb Brecwast gan fod Mrs Davey yn teimlo bod angen, ond mae'n rhaid rhoi pethau yn eu lle. Mae rhywfaint o ddryswch ynglŷn â chynrychiolaeth y cyngor lleol yn yr ysgol. Yn ystod gwyliau'r haf mae gwaith atgyweirio drud wedi cael ei wneud ar y tu mewn a thu allan i'r ysgol. Cawsom daith o tu mewn i'r ysgol ac roedd popeth yn edrych yn wych1! Mae'r pennaeth newydd wedi datblygu Grŵp Facebook ar gyfer yr ysgol ac mae eisiau i'r disgyblion gofleidio technoleg newydd. Bu cyfarfod da iawn o’r Grŵp Adfywio pan roddwyd manylion am ddatblygiadau Y Tir, arolwg arfaethedig o Ddyffryn Ardudwy a Thalybont a'r sefyllfa ariannol. Roedd yna ganmoliaeth i'r fenter plannu Cennin Pedr.

Yng Nghyngor Gwynedd ddydd Iau diwethaf, cytunwyd o 37 pleidlais i 21 i gynyddu'r premiymau ail gartrefi a gwyliau i 150% heb unrhyw ostyngiadau. Cafodd gwelliant i ohirio'r cynnydd ar gyfer adroddiad llawnach ar yr effeithiau, ei drechu o 36 pleidlais i 22. Pleidleisiais i ohirio'r cynnydd ac yn erbyn y gordal o 150%. Bydd premiwm eiddo gwag yn aros ar 100%. Rwyf ar gael ar 01341242758 neu e.joneswilliams@btinternet.com neu Cynghorydd.eryljones-williams@gwynedd.llyw.cymru

**12.8 CEISIADAU CYNLLUNIO**

Ddim wedi dod i law ers cyfarfod diwethaf y Cyngor.

**12.9 MATERION YN CODI**

**A Cynllun Cyllideb**

Adroddwyd bod £43,565.66 (yn cynnwys costau banc) wedi cael ei wario ers cychwyn y flwyddyn ariannol newydd, a bod hyn yn £7,567.04 o wariant yn llai na oedd wedi cael ei glustnodi yn y gyllideb am y flwyddyn.

**B Grwp Gwella Dyffryn Ardudwy a Talybont**

Adroddwyd yn absenoldeb y Cyng. Steffan Chambers bod ddim byd pellach i’w drafod ynglyn ar Grwp uchod ers cyfarfod diwethaf y Cyngor ond y peth mwyaf pwysig i’w drafod yw bod nhw wedi clywed yn nol Gan Deio o Resource 4 change hefo quote ar gyfer yr arolwg cymunedol ar gost oedd  £2,700 (heb TAW) a £3,240 hefoTAW. Os byddai yn bosib cael cytundeb ar hyn heno mi fyddant yn gallu symud ymlaen hefo y broses o rhoi yr holiadur at ei gilydd. Cytunwyd i dalu am yr arolwg cymunedol hwn.

713........................................................Cadeirydd

**C Neuadd Bentref**

Cafwyd wybod gan y Cyng. Denise Stone bod Mr. Derek Hayward wedi ymddiswyddo fel Cadeirydd y pwyllgor ag hefyd fel Ymddiredolwr y neuadd. Bydd cyfarfod yn cael ei gynnal ar y 9ed o’r mis hwn i edrych a oes diddordeb gan rhai i fod yn Ymddiredolwyr y neuadd.

**D Datblygu Maes Parcio**

Cafodd cyfarfod o’r uchod ei gynnal am 7.00 o’r gloch cyn cyfarfod swyddogol y Cyngor er mwyn trafod y mater uchod yn benodol. Cytunwyd bod angen symund ymlaen gyda’r datblygiad hwn erbyn hyn a penderfynwyd gofyn i Mr. Meirion Jones, Mr. Kevin Williams, Mr. Martin Howie a Mr. Harri Pugh am bris i gario y gwaith allan. Cytunwyd i drafod amodau o ddefnydd y maes parcio pan fydd y datblygiad bron a chael ei gwblhau. Gofynnwyd i’r Clerc gysylltu gyda Chyngor Gwynedd ynglyn ar hen bloc toiled ag hefyd i ofyn a fyddai yn bosib cael yr hen kiosk wedi ei symud o’r safle.

**E** **Sul y Cofio**

Cafwyd wybod gan y Cadeirydd bod y gwasanaeth uchod wedi bod yn llwyddianus unwaith yn rhagor, ond bod problemau wedi bod hefo’r sustem sain a cytunodd y Cyng. Nia Rees ofyn i Mr. Damian Williams am gymorth o sut i’w ddefnyddio.

**F Goleuadau Nadolig**

Y mater hwn wedi cael ei drafod yn barod.

**G Coffad i Gyn Gynghorwyr sydd wedi ein gadael**

Trafodwyd y mater uchod ag un syniad oedd i archebu mainc a gosod plac arni er cof am y cyn Gynghorwyr sydd wedi ein gadael. Cytunwyd i adael y mater ar hyn o bryd a’i roi ar agenda mis Chwefror ag i bawb feddwl am syniadau eraill a fyddai yn dderbyniol.

**H Cyfarfod cyhoeddus gyda HAL – 24.11.22**

Datganodd y Cadeirydd ei bod yn siomedig iawn o nifer o’r cyhoedd a ddaeth i’r cyfarfod er ei fod wedi cael ei hysbysebu mewn pryd ag hefyd datganodd siom bod y Cynghorwyr oedd heb anfon ymddiheuriad heb fynychu y cyfarfod. Cytunwyd i drafod y mater hwn ymhellach yn mis Ionawr.

**12.10 GOHEBIAETH**

**A SARPA**

Wedi cael e-bost gan Mr. Jeff Smith, Cadeirydd y grwp uchod yn gwahodd y Cyngor i ymuno a SARPA, grwp defnyddwyr rheilffordd sydd yn pwyso i wella’r gwasanaeth rheilffordd. Mae tal o £10 i ymuno a’r grwp. Cytunwyd i beidio ymuno ar grwp hwn.

**B Cyngor Gwynedd – Adran Priffyrdd**

Wedi derbyn llythyr gan yr uchod yn hysbysu y Cyngor bydd y Tim Tacluso Ardal Ni yn ymweld ar ardal yn ystod y mis hwn

**C Ms Debbie Johnson**

Wedi derbyn e-bost gan yr uchod yn gofyn am ganiatad i osod mainc neu plac yn Gardd Penybont er cof am ei rhieni. Cytunwyd i roi caniatâd i fainc a/neu blac gael ei osod yng Ngardd Pen-y-bont a hefyd gofyn os oedd hi yn bwriadu gosod mainc i brynu un ddeunydd wedi ei ailgylchu os oedd yn bosib.

714........................................................Cadeirydd

**12.11 ADRODDIAD Y TRYSORYDD**

Adroddodd y Trysorydd bod £48,589.24 yn y cyfrif rhedegol a £4,574.25 yn y cyfrif wrth gefn.

**Anfonebau angen eu talu ers y cyfarfod diwethaf**

Mrs Annwen Hughes - £224.00 (cyflog) + £140.88 costau = £364.88

Mr. M. J. Kerr - £440.00 - agor bedd y diweddar Mr. Ronald Barnes

Cambrian Clearance - £336.00 - dwy goeden nadolig

Mr. G. J. Williams - £171.60 - torri gwair o amgylch Talybont, archebu a plannu blodau

Mr. M. J. Tregenza - £122.11 - cabinet i’r offer cynhadledd fideo

Mr. Gwynfor Edwards - £950.00 - trwsio wal ger y Gofeb

**Derbyniadau ers y cyfarfod diwethaf**

Ddim wedi dod i law ers y cyfarfod diwethaf

**Anfonebau wedi eu talu ers y cyfarfod diwethaf**

Catrin Soraya Williams – £160.30 – gwasanaeth cyfieithu

**12.12 UNRHYW FATER ARALL**

Cafwyd wybod bod brigau coed yn cael eu tipio ar yr ochor ger y fynwent a cytunwyd i gadw llygaid ar hyn.

Cafwyd wybod bod y canllaw ar Bont Talybont byth wedi cael ei drwsio.

Cafwyd wybod bod ymholiad wedi cael ei dderbyn yn gofyn a fyddai y Cyngor yn fodlon cyfranu yn ariannol at Banc Bwyd Bermo ag eglurodd y Clerc bod rhaid cael llythyr swyddogol yn gofyn am gyfraniad a byddai ceisiadau yn cael eu trafod yn mis Mawrth a mis Hydref.

Cafwyd wybod gan y Cyng. Nia Rees bod y nosweithiau ieuenctid wedi bod yn llwyddianus gyda 29 o blant yn mynychu, ond yn anffodus byddant yn dod i ben adeg y Nadolig.

Datganwyd pryder bod y goeden nadolig oedd fod i gael ei chodi ger Huws Gray byth wedi cael ei chodi a cytunodd y Cadeirydd ddelio gyda’r mater hwn.

**ARWYDDWYD................................................................Cadeirydd**

**DYDDIAD........................................................................** 715